**ZÁPISNICA**

zo zasadnutia Obecného zastupiteľstva v Ondrašovej, konaného dňa 23.2.2021**.**

**Prítomní**: Mgr. Ivana Frívaldská – starostka obce

 Poslanci: Ing. Juraj Mašek

 Peter Ohurniak

 Alexander Potánka

 Stanislava Pakánová

 Ing. Katarína Skaličanová

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Schválenie programu zasadnutia OZ
4. Voľba návrhovej komisie
5. Kontrola uznesení
6. Žiadosť o odkúpenie časti pozemku – parcela 92/2
7. Štatút obce Ondrašová
8. Úroveň vytriedenia KO v obci za rok 2020
9. Sčítanie obyvateľov
10. Informácie, organizačné otázky starostky obce
11. Rôzne
12. Diskusia
13. Záver
14. Všetkých prítomných poslancov privítala a zasadnutie otvorila starostka obce Mgr. Ivana Frívaldská.
15. Za zapisovateľku bola určená K. Skaličanová. Za overovateľov zápisnice boli určení  Juraj Mašek a Alexander Potánka. Prítomných poslancov: 5. OZ bolo uznášania schopné.
16. Schválenie programu zasadnutia OZ. Starostka obce prečítala program rokovania OZ a dala o navrhnutom programe hlasovať.

 **OZ uznesením č. 1/2021**

 **schvaľuje** Program zasadnutia OZ.

 Hlasovanie:

 Za: 5 (S. Pakánová, K.Skaličanová, J. Mašek, A. Potánka, P. Ohurniak)

 Proti: 0

 Zdržali sa: 0

1. Do návrhovej komisie boli navrhnutí: J.Mašek, P.Ohurniak, S.Pakánová. Hlasovalo sa o schválení návrhovej komisie.

 **OZ uznesením č. 2/2021**

 **schvaľuje** návrhovú komisiu v zložení v zložení: J.Mašek, P.Ohurniak, S.Pakánová Hlasovanie:

 Za: 5 (S. Pakánová, K.Skaličanová, J. Mašek, A. Potánka, P. Ohurniak)

 Proti: 0

 Zdržali sa: 0

5. Pri kontrole uznesení bolo konštatované, že uznesenia, ktoré boli prijaté v predchádzajúcom období boli dodržané a splnené. Niektoré úlohy pokračujú. OZ berie na vedomie.

1. Starostka obce prečítala žiadosť Mgr. Adama Staňo o odkúpenie pozemku parcela č. 92/2 v k.ú Ondrašová. V diskusií vystúpila starostka a vyjadrila názor nepredávať pozemok z dôvodu, že už v minulosti bývalý starosta A. Staňo vypracoval projekt na úpravu verejného priestranstva na tejto parcele, kde sa mal vybudovať park pre oddych. Starostka chce túto plochu zachovať obci a projekt v budúcnosti opätovne predložiť. O žiadosti na odkúpenie pozemku sa dalo hlasovať.

Hlasovanie:

 Za: 2 (S. Pakánová, K.Skaličanová)

 Proti: 3 ( J. Mašek, A. Potánka, P. Ohurniak)

 Zdržali sa: 0

 Žiadosť bola zamietnutá.

1. Starostka obce pred zasadnutím všetkým poslancom zaslala návrh Štatútu obce Ondrašová na preštudovanie. Vyzvala poslancov k vyjadreniu pripomienok k štatútu. Neboli žiadne pripomienky, takže sa hlasovalo.

 **OZ uznesením č. 3/2021**

 **schvaľuje** Štatút obce Ondrašová.

 Hlasovanie:

 Za: 5 (S. Pakánová, K.Skaličanová, J. Mašek, A. Potánka, P. Ohurniak)

 Proti: 0

 Zdržali sa: 0

1. Starostka obce informovala poslancov o úrovni vytriedenia komunálneho odpadu v obci za rok 2020, ktorý je 30,98%. Je to nárast oproti roku 2019. Týmto nárastom sa obec dostala do skupiny vytriedenia nad 30%, čím sme dosiahli aj pre rok 2021 úroveň poplatku za uloženie zmesového KO na skládku odpadov ako v roku 2020. /Príloha č.1 k nariadeniu vlády č.330/2018/. Starostka obce apelovala na to, že treba dôsledne triediť podľa pokynov, ktoré dostal každý občan. Budú tiež zabezpečené farebné materiály k úplnému vysvetleniu kam správne zaraďovať separovaný odpad a čo tam nepatrí. Vďaka zlepšeniu separovania sa obci znížil administratívny poplatok z 27.- € na 16,56.-€.Úroveň vytriedenia KO za rok 2020 zobralo OZ na vedomie.

1. V ďalšom bode starostka informovala o sčítaní obyvateľov v obci. Obyvatelia sa priebežne sčítavajú. Za vykonávanie činnosti kontaktnej osoby, ktorou je starostka obce, je podľa čl. 9 Metodického pokynu ŠÚ č.15355/2020 z 11.nov.2020 o použití dotácie poskytnutej na úhradu nákladov pri sčítaní obyvateľov, stanovená odmena 1000.-€. Odmenu možno z dotácie poskytnúť, len ak sa na tom uznesie obecné zastupiteľstvo.

**OZ uznesením č. 4/2021**

 **schvaľuje** odmenu 1000.-€ starostke obce za vykonávanie činnosti kontaktnej osoby pri sčítaní obyvateľov 2021.

 Hlasovanie:

 Za: 5 (S. Pakánová, K.Skaličanová, J. Mašek, A. Potánka, P. Ohurniak)

 Proti: 0

 Zdržali sa: 0

10. V ďalšom bode starostka informovala prítomných poslancov s úlohami a problémami obce na nasledujúce obdobie. Chce zabezpečiť objednanie respirátorov pre obyvateľov nad 65 rokov. P. S. Pakánová navrhla zabezpečiť nákup pre všetkých dospelých občanov obce. Starostka zváži a prepočíta finančný výdavok na respirátory a rozhodne o nakúpení ďalších respirátorov.

 Oboznámila poslancov o jednaní s p. Juhásom ml., ktorý požadoval zákaz vjazdu vozidiel do hory, pretože ľudia čo idú na Ondrašovské skaly, ktoré sa v poslednom čase stali dosť vyhľadávané, mu parkujú po jeho pozemkoch kde ťaží drevo. Starostka v tejto veci nemôže konať, nakoľko pozemky sú súkromné a zákazom vjazdu by poškodila obec, nakoľko by autá začali parkovať v obci a súčasne by aj obmedzila zviditeľňovanie obce.

Starostka reklamovala nedoplatok na el. energií v SSE za verejné osvetlenie. Oproti minulému roku sa zvýšila spotreba o 922 KWh a nevieme prečo. Počet odberných miest - lámp sa nezmenil, úsporné žiarivky má obec naďalej, preto nebol dôvod na nedoplatok. SSE reagovali na reklamáciu zamietnutím, pretože nový digitálny merač je v poriadku aj odpočet. Upozornili na chybu, ktorá mohla nastať skratom na sieti k neonóm. Starostka požiada SSE o prekontrolovanie siete či nevzniká niekde skrat.

 Poďakovala p. J.Maškovi za vypílenie agátov na cintoríne. Tenké časti sa zoštiepkujú, hrubé sa použijú na kúrenie v OcÚ.

 V obci bola porucha na sieti Telekomunikácií - spadnuté vedenie na zemi - závada odstránená. Bol odstránený stoh slamy za Hinkov.

 Starostka obce ďalej informovala, že stavebným úradom pre náš zberný dvor bude obec Abramová. Na ohradenie sa použije pletivo, ktoré má obec na sklade.

 Ďalej informovala, že kúpený pozemok od urbárskej spoločnosti už máme na liste vlastníctva.

11. a 12. V diskusii požiadala p. Skaličanová o dokončenie cesty pri priepuste na ceste „do Hanzlov“. Na ceste je blato ešte z rozkopávky priepustu. Starostka ubezpečila, že dokončenie vysypaním drte sa zabezpečí čoskoro.

 Ďalej p. Skaličanová upozornila na to, že by bolo vhodné sledovať výzvy na finančné dotácie, ktoré v minulosti predkladal bývalý starosta a pokračovať v dokončení hasičskej zbrojnice, taktiež vyasfaltovaní zničených ciest v obci a ďalších projektoch v rámci Programu rozvoja vidieka pre roky 2020-2024. Starostka súhlasila, výzvy sleduje, ale súčasné výzvy nie sú aktuálne pre obce, výzvy nie sú zamerané na cesty ani na stavby, takže zatiaľ nenašla výzvu vhodnú k realizácií týchto projektov, ale naďalej bude sledovať výzvy.

13. Starostka obce p. Frívaldská poďakovala všetkým za účasť a ukončila zasadnutie OZ.

**OZ uznesením č. 5/2021**

**berie na vedomie**

1. Zapisovateľku Ing. K.Skaličanovú a overovateľov zápisnice A.Potánka a J.Mašek
2. Informácie o plnení uznesení OZ z predchádzajúceho zasadnutia
3. Úroveň vytriedenia KO v obci za rok 2020
4. Všetky informácie starostky

Hlasovanie:

Za: 5 (S. Pakánová, K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

Zapisovateľka: Ing. K. Skaličanová ........................................................

Overovatelia zápisnice:

Ing. Juraj Mašek ..........................................................

Alexander Potánka ...........................................................

V Ondrašovej dňa 23.02.2021 Mgr. Ivana Frívaldská

 starostka obce